นายอรรถพล กล่าวด้วยว่า ในการประชุมพรุ่งนี้ (27) ตนจะนำเสนอรายงานข้อเท็จจริง ในสำนวนชี้มูลความผิด ต่อคณะกรรมการตรวจสอบข้อเท็จจริง ฯ โดยจัดทำเป็นสไลด์ เพื่อความสะดวกและรวดเร็วในการพิจารณาลงมติและจะเปิดโอกาสให้คณะกรรมการตรวจสอบข้อเท็จจริง ฯ ได้อภิปรายถึงหลักการและเหตุผลกันอย่างเต็มที่ โดยเฉพาะในประเด็นว่าการกระทำของกรรมการบริหารพรรค (พลเอกธรรมรักษ์ อิศรางกูร ณ อยุธยา รองหัวหน้าพรรคไทยรักไทยและนายพงษ์ศักดิ์ รักตพงศ์ไพศาล รองเลขาธิการพรรค ฯ ) เป็นการกระทำในฐานะส่วนตัว หรือเกี่ยวข้องกับพรรคซึ่งการลงมติที่ประชุมจะใช้เกณฑ์เสียงข้างมากเป็นตัวตัดสิน ว่าจะเสนอให้ นายพชร ยุติธรรมดำรง อัยการสูงสุด ยื่นเรื่องให้ศาลรัฐธรรมนูญ วินิจฉัยยุบพรรค หรือมีมติส่งสำนวนและพยานหลักฐาน กลับไปยังนายทะเบียนพรรคการเมือง เพื่อตั้งคณะทำงานร่วมระหว่างผู้แทนนายทะเบียนพรรคการเมือง และผู้แทนอัยการสูงสุด
ใครเป็นผู้ยื่นเรื่องให้ศาลรัฐธรรมนูญวินิจฉัยยุบพรรค 
นายพชร ยุติธรรมดํารง อัยการสูงสุด